CELEX: C2006/143/23
Language: et
Date: 2006-06-17 00:00:00
Title: Kohtuasi C-423/04: Euroopa Kohtu (esimene koda)  27. aprilli 2006.  aasta otsus (Socal Security Commissioner'i eelotsusetaotlus) — Sarah Margaret Richards  versus  Secretary of State for Work and Pensions (Meeste ja naiste võrdne kohtlemine sotsiaalkindlustuse valdkonnas — Direktiiv 79/7/EMÜ — Mehest naiseks saamise kirurgilise operatsiooni läbi teinud transseksuaalile 60-aastaselt vanaduspensioni andmisest keeldumine)

17.6.2006   
            
            
               ET
            
            
               Euroopa Liidu Teataja
            
            
               C 143/13
            
         Euroopa Kohtu (esimene koda) 27. aprilli 2006. aasta otsus (Socal Security Commissioner'i eelotsusetaotlus) — Sarah Margaret Richards versus Secretary of State for Work and Pensions
   (Kohtuasi C-423/04) (1)
   
   (Meeste ja naiste võrdne kohtlemine sotsiaalkindlustuse valdkonnas - Direktiiv 79/7/EMÜ - Mehest naiseks saamise kirurgilise operatsiooni läbi teinud transseksuaalile 60-aastaselt vanaduspensioni andmisest keeldumine)
   (2006/C 143/23)
   Kohtumenetluse keel: inglise
   Eelotsusetaotluse esitanud kohus
   Socal Security Commissioner
   Põhikohtuasja pooled
   
      Hageja: Sarah Margaret Richards
   
      Kostja: Secretary of State for Work and Pensions
   Kohtuasja ese
   Eelotsusetaotlus — Socal Security Commissioner — Nõukogu 19. detsembri 1978. aasta direktiivi 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas artiklite 4 ja 7 tõlgendamine — Vanaduspensioni mitteandmine 60-aastasele mehest naiseks saanud transseksuaalile, kellel selles vanuses oleks olnud õigus sellisele pensionile juhul, kui ta oleks naisena sündinud
   Resolutiivosa
   
               1.
            
            
               Nõukogu 19. detsembri 1978. aasta direktiivi 79/7 EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas artikli 4 lõikega 1 on vastuolus õigusnorm, mis keelab vanaduspensioni andmise siseriiklikus õiguses ettenähtud nõuete kohaselt mehest naiseks saanud isikule põhjusel, et ta ei ole saanud 65-aastaseks, samas kui tal oleks olnud õigus sellisele pensionile 60-aasta vanuselt, kui sama isikut oleks siseriikliku õiguse kohaselt naiseks loetud.
            
         
               2.
            
            
               Puudub alus piirata käesoleva otsuse ajalist mõju.
            
         
      (1)  ELT C 300, 4.12.2004.